pythainlp/thai-financial-dataset huggingface dataset:
10. การควบคุมภายใน

ในการประชุมคณะกรรมการครั้งที่ 1/2545 เมื่อวันที่ 20 มีนาคม 2545
โดยมีประธานคณะกรรมการตรวจสอบเข้าร่วมประชุมด้วย
คณะกรรมการได้ประเมินระบบการควบคุมภายในโดยตรวจสอบเอกสารหลักฐานจากฝ่ายบริหารรวมถึงแบบประเมินที่ทางคณะกรรมการและฝ่ายบริหารจัดทำขึ้น
(ดูรายละเอียดรายงานคณะกรรมการตรวจสอบตามเอกสารแนบ 3-2)
จากการประเมินระบบการควบคุมภายในของบริษัทในด้านต่างๆ คือ

ก) องค์กรและสภาพแวดล้อม
คณะกรรมการมีความเห็นว่าบริษัทมีระบบควบคุมเกี่ยวกับองค์กรและสภาพ แวดล้อมอย่างพอเพียง

ข) การบริหารความเสี่ยง
คณะกรรมการมีความเห็นว่าบริษัทได้มีการประเมินปัจจัยความเสี่ยงที่เกี่ยวข้อง
และมีการกำหนดมาตราการในการบรรเทาความเสี่ยงดังกล่าวใน Strategic Implementation
Plan รวมทั้งการติดตามปรับปรุงมาตรการต่างๆ ทุกไตรมาส
หรือทุกครั้งเมื่อมีปัจจัยเสี่ยงใหม่เข้ามาเกี่ยวข้องกับการดำเนินธุรกิจของบริษัท

ค) การควบคุมการปฏิบัติงานของฝ่ายบริหาร คณะกรรมการมีความเห็นว่า
บริษัทมีมาตราการในการควบคุมการปฏิบัติหน้าที่ของฝ่ายบริหารอย่างพอเพียงโดยมีการกำหนดอำนาจในการอนุมัติอย่างชัดเจน
และมีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหารหรือผู้เกี่ยวข้องกับบุคคลดังกล่าว (ตามส่วนที่ 3 ข้อ3.3 ถึง 3.7 ของแบบประเมิน)
อย่างเพียงพอแล้ว โดยการทำรายการระหว่างกันจะต้องมีการนำเสนอผ่านคณะกรรมการบริหาร
เพื่อให้คณะกรรมการตรวจสอบเพื่อให้ความเห็นชอบ ในส่วนของเงินลงทุนของบริษัท
ทุกเดือนจะจัดให้มีการประชุมประเมินผลการประกอบการ ของบริษัทย่อยและบริษัทร่วม
เพื่อตรวจสอบ ประสิทธิภาพการดำเนินการของบริษัทดังกล่าว

ง) ระบบสารสนเทศและการสื่อสารข้อมูล
คณะกรรมการมีความเห็นว่าบริษัทมีระบบจัดการข้อมูลที่เหมาะสม
โดยมีข้อมูลอย่างเพียงพอเพื่อช่วยในการตัดสินใจของฝ่ายบริหาร
รวมทั้งมีระบบจัดเก็บข้อมูลที่ถูกต้องและพอเพียง

จ) ระบบการติดตาม
คณะกรรมการมีความเห็นว่าบริษัทมีการติดตามและปรับปรุงแผนการดำเนินธุรกิจอย่างสม่ำเสมอ
เนื่องจากธุรกิจโทรคมนาคมมีการเปลี่ยนแปลงอย่างรวดเร็ว
นอกจากนี้ยังมีการจัดทำรายงานผลการตรวจสอบภายในเป็นระยะตาม
แผนการตรวจสอบที่วางไว้ล่วงหน้า

ทั้งนี้จากการประเมินในหัวข้อที่ผ่านมาทั้งหมด คณะกรรมการได้ลงความเห็นว่า บริษัท
มีการควบคุมภายในที่เพียงพอ นอกจากนี้ผู้สอบบัญชีของบริษัท คือ นายรุทร เชาวนะกวี
ผู้สอบบัญชีรับอนุญาต เลขทะเบียนที่ 3247 ซึ่งเป็นผู้ตรวจสอบงบการเงินประจำงวดปี 2544
สิ้นสุดวันที่ 31 ธันวาคม 2544 มิได้แสดงความเห็นว่าบริษัทมีข้อ
บกพร่องที่มีสาระสำคัญเกี่ยวกับระบบการควบคุมภายในรายงานการสอบบัญชีดังกล่าวแต่ประการใด
ส่วนที่ 2

บริษัทที่ออกหลักทรัพย์

บริษัท สามารถคอร์ปอเรชั่น จำกัด (มหาชน)
ประกอบธุรกิจเกี่ยวกับงานด้านวิศวกรรมและระบบสื่อสารโทรคมนาคมทั้งในประเทศและต่างประเทศ
รวมทั้งธุรกิจอินเตอร์เน็ตและการให้บริการเครือข่ายข่าวสารข้อมูล โดยมีสำนักงานใหญ่เลขที่ 99/1
หมู่ 4 อาคารซอฟต์แวร์ปาร์ค ชั้น 35 ถนนแจ้งวัฒนะ ตำบลคลองเกลือ อำเภอปากเกร็ด
จังหวัดนนทบุรี 11120 ทะเบียนบริษัทเลขที่ บมจ. 92 โทรศัพท์ : 02-502-6000 โทรสาร :
02-502-6186 Home Page : http://www.samartcorp.com

บริษัทมีวัตถุประสงค์ที่จะนำเงินจำนวน 56,486,310 บาท
ที่อาจได้รับจากการใช้สิทธิตามใบสำคัญแสดงสิทธิที่เสนอขายแก่กรรมการของบริษัท
และพนักงานของบริษัท และ/หรือ บริษัทย่อยจำนวน 3,765,754 หน่วย ในการซื้อหุ้นสามัญจำนวน
3,765,754 หุ้น เพื่อใช้เป็นเงินทุนหมุนเวียนของบริษัท
13. ข้อมูลอื่นที่เกี่ยวข้อง

บุคคลอ้างอิง

นายทะเบียนหุ้น บริษัท ศูนย์รับฝากหลักทรัพย์แห่ง (ประเทศไทย) จำกัด

ชั้น 4, 6-7 อาคารตลาดหลักทรัพย์แห่งประเทศไทย

เลขที่ 62 ถ.รัชดาภิเษก แขวงคลองเตย

เขตคลองเตย กรุงเทพฯ 10110

โทร 02-359-1200 ถึง 1 โทรสาร 02-359-1259

 ผู้สอบบัญชี นายรุทร เชาวนะกวี

ผู้สอบบัญชีรับอนุญาตทะเบียนเลขที่ 3247

บริษัท สำนักงาน เอินส์ท แอนด์ ยัง จำกัด

อาคารเลครัชดา ออฟฟิต คอมเพลกซ์ ชั้น 33 เลขที่ 193/136-137

ถ.รัชดาภิเษกตัดใหม่ กรุงเทพฯ 10110

โทร 02-264-0777 โทรสาร 02-264-0789-90
( ปกหน้า )

แบบ 56 – 1

ณ สิ้นปีบัญชี 2544

บริษัท สามารถคอร์ปอเรชั่น จำกัด (มหาชน)
4. การวิจัยและพัฒนา

ได้มีการจัดตั้ง บริษัท สามารถรีเสิร์ชแอนด์ดีเวลลอปเม้นท์ จำกัด ด้วยทุนจดทะเบียน 20 ล้านบาท
เพื่อประกอบธุรกิจให้บริการคิดค้นและพัฒนาทางด้านการสื่อสารโทรคมนาคม
แต่เนื่องจากเทคโนโลยีสื่อสารโทรคมนาคมในต่างประเทศได้พัฒนาไปอย่างรวดเร็ว
บริษัทจึงพยายามเน้นการพัฒนาระบบสื่อสารโทรคมนาคมให้กับบริษัทในเครือเป็นหลัก โดยในปี 2544
บริษัทได้ทำการพัฒนาออกแบบเสาอากาศรับสัญญาณโทรทัศน์ อุปกรณ์
อิเล็คทรอนิคส์ที่ใช้ติดตั้งควบคู่กับเสาอากาศ รวมถึงอุปกรณ์ด้านการสื่อสารผ่าน ดาวเทียม เช่น
อุปกรณ์ back up สถานีฐานของระบบดาวเทียม (Protection switch)
อุปกรณ์ที่ใช้ในการควบคุมอุปกรณ์ต่างๆ (Data switch) และอื่นๆ ทั้งนี้ในปี 2543 เป็นต้นมา
บริษัทได้มีการลงนามร่วมเกี่ยวกับการทำงานวิจัยและพัฒนากับมหาวิทยาลัยของรัฐและเอกชน
อาทิเช่น จุฬาลงกรณ์มหาวิทยาลัย มหาวิทยาลัยเทคโนโลยี่พระจอมเกล้าธนบุรี
มหาวิทยาลัยเทคโนโลยี่มหานคร และสถาบันเทคโนโลยี่แห่ง เอเซีย (AIT) เป็นต้น
ทั้งนี้เพื่อขยายศักยภาพในการตอบสนองความต้องการของตลาดได้ทันเวลา

ค่าใช้จ่ายสำหรับการทำวิจัยและพัฒนาดังกล่าวในช่วง 3 ปีที่ผ่านมาเป็นดังนี้

ปี 2542 จำนวนเงิน 4.2 ล้านบาท

ปี 2543 จำนวนเงิน 5.8 ล้านบาท

ปี 2544 จำนวนเงิน 5.4 ล้านบาท
6. โครงการในอนาคต

 

เนื่องจากธุรกิจการให้บริการข้อมูล เป็นธุรกิจที่มีแนวโน้มการขยายตัวและเติบโตสูง
ซึ่งเป็นผลจากการพัฒนาอย่างรวดเร็วของเทคโนโลยีโทรศัพท์เคลื่อนที่
บริษัทในฐานะผู้นำและผู้ครองส่วนแบ่งตลาดของบริการออดิโอเท็กซ์(ให้บริการข้อมูลทางโทรศัพท์)
ในประเทศไทยที่สูงสุดในปัจจุบันผ่านบริษัทสามารถอินโฟมิเดีย
ที่สามารถรวบรวมและจัดการข้อมูลด้านต่างๆ ไว้ได้มากที่สุด
จึงได้พัฒนารูปแบบการให้บริการโดยอาศัยฐานข้อมูลที่มีอยู่ทั้งหมด เปิดให้บริการ BUG 1113
เป็นบริการสอบถามข้อมูลทางโทรศัพท์รายบุคคลในเชิงลึก (Personalize Live Assistant)
ที่ไม่เพียงแต่ช่วยค้นหาเลขหมายโทรศัพท์ แต่ยังสามารถให้บริการตามความต้องการของผู้ใช้บริการ
ซึ่งเกี่ยวข้องกับการใช้ชีวิตประจำวัน เช่น ร้านอาหาร การจราจรและคมนาคม การท่องเที่ยว
การติดต่อหน่วยงานราชการ กิจกรรม ส่งเสริมการขายและช้อปปิ้ง
การให้ความช่วยเหลือเมื่อเกิดเหตุฉุกเฉิน ทั้งตำรวจ โรงพยาบาลไปจนถึงประกันภัย
ตลอดจนบริการโอนสายไปยังหมายเลขปลายทาง การส่งข้อความสั้นไปยังโทรศัพท์เคลื่อนที่
หรือการส่งโทรสารไปยังผู้ใช้บริการ
ซึ่งถือได้ว่าเป็นบริการที่มีข้อมูลในการช่วยแก้ปัญหาอย่างครบครันที่สุดในปัจจบัน

นอกจากนั้น บริษัทยังได้จัดตั้งหน่วยธุรกิจเพื่อให้บริการ Wireless Information Service
ให้บริการข้อมูลข่าวสารและความบันเทิง ในรูปแบบ Non-Voice แก่ผู้ใช้โทรศัพท์เคลื่อนที่
หรืออุปกรณ์ PDA (Personal Digital Assistant) โดยบริการข้อมูลดังกล่าว
นอกจากจะมีบริการที่พัฒนาขึ้นบนเทคโนโลยี่ Messageing Service เช่น SMS (Short
Message Service) และ MMS (Multi-Media Messaging Service) แล้ว
ยังครอบคลุมการให้บริการอื่นๆ เช่น WAP (Wireless Application Protocal) บนเครือข่าย
GSM และ GPRS ในปัจจุบัน รวมถึงการพัฒนาอย่างต่อเนื่องของบริการ Multi-Media
เต็มรูปแบบที่จะสามารถใช้งานบนเครือข่าย 3G ที่จะมีขึ้นในอนาคตอีกด้วย

บริษัทได้มีโครงการติดตั้งระบบสื่อสัญญาณความเร็วสูงให้การสื่อสารแห่งประเทศไทย
เพื่อเพิ่มประสิทธิภาพในการให้บริการสาธารณะได้มากขึ้น โดยมีมูลค่าโครงการประมาณ 300
ล้านบาท

ในส่วนของธุรกิจในต่างประเทศ
หลังจากที่ประสบความสำเร็จในการให้บริการโทรศัพท์เคลื่อนที่ระบบ GSM
และการควบคุมการจราจรทางอากาศในประเทศกัมพูชา
เพื่อที่จะให้บริการแบบครบวงจรในระบบสื่อสารโทรคมนาคม (One Stop Shop Telecom
Services) ในประเทศกัมพูชา บริษัทจึงขยายธุรกิจสู่การให้บริการ Internet
ซึ่งขณะนี้อยู่ระหว่างการกำหนดรายละเอียดของสัญญากับหน่วยงานของรัฐ โดยจะให้บริการ PC
Modem Dial Up, Wireless Broadband และ Mobile Internet บนระบบ GPRS
และยังอยู่ระหว่างการเจรจาเพื่อจะให้บริการ DSL (Digital Subscriber Line)
ซึ่งคาดว่าจะสามารถเปิดให้บริการการใช้ Internet ได้ในกลางปี 2545

นอกจากนี้ยังมีโครงการให้บริการ GSM Public Payphone เป็นการใช้ SIM Card
กับโทรศัพท์สาธารณะ
ซึ่งจะทำให้ผู้ใช้โทรศัพท์สาธารณะสามารถส่งและรับข้อความสั้นไปยังโทรศัพท์เคลื่อนที่อื่นทั่วโลกผ่านระบบสัญญาณเชื่อมโยงโรมมิ่ง
การรับข้อความเสียงผ่าน Voice Mail Box และแสดงหมายเลขผู้ส่ง (SIM Card)
ที่ใช้โทรศัพท์สาธารณะ ซึ่งถือได้ว่าเป็นนวัตกรรมใหม่สำหรับโทรศัพท์สาธารณะ
และเป็นครั้งแรกในภูมิภาคเอเซียตะวันออกเฉียงใต้ที่เริ่มให้บริการดังกล่าว
รายงานคณะกรรมการตรวจสอบ

เรียน ท่านผู้ถือหุ้น

ภายใต้สภาวะการบริหารธุรกิจที่หลากหลายซึ่งแวดล้อมไปด้วยปัจจัยเสี่ยงที่มีความสลับซับซ้อนและมีการเปลี่ยนแปลงอย่างรวดเร็ว
กิจการจำเป็นต้องมีระบบการกำกับดูแลกิจการที่ดี (Good Corporate Governance)
เพื่อจะได้บรรลุถึงเป้าหมายที่ตั้งไว้ และเพื่อก่อประโยชน์สูงสุดแก่ผู้ถือหุ้นในระยะยาว
คณะกรรมการตรวจสอบในฐานะกรรมการอิสระได้ช่วยแบ่งเบาภาระของคณะกรรมการบริษัท
เพื่อให้เกิดความคล่องตัวในการบริหาร
การช่วยให้แง่คิดหรือมุมมองในการดำเนินธุรกิจและการให้ความเห็นที่ตรงไปตรงมาต่อรายงานทางการเงินและระบบการควบคุมภายใน
ซึ่งในรอบปีที่ผ่านมานั้น คณะกรรมการตรวจสอบได้มีการประชุม เพื่อพิจารณาในเรื่องต่างๆ
ซึ่งพอสรุปสาระสำคัญได้ดังนี้

1.  สอบทานรายงานทางการเงิน ทุกไตรมาส โดยจัดให้มีการวิเคราะห์อัตราส่วนทางการเงิน
    ,การเปรียบเทียบผลดำเนินงานระหว่าง Business Plan กับ Actual
    ของทุกบริษัทในกลุ่มสามารถและวิเคราะห์ถึงสาเหตุของผลต่าง ( Variance Analysis )
    รวมถึงการวิเคราะห์สรุปถึงแนวโน้มของการเปลี่ยนแปลงของธุรกิจในแง่มุมต่างๆ
    ทั้งในระดับโลก,ภูมิภาคและระดับประเทศอย่างต่อเนื่อง
    เพื่อจะได้พิจารณาปรับกลยุทธ์ในการดำเนินธุรกิจให้สอดคล้องกับการเปลี่ยนแปลง
    ตลอดจนจัดให้มีการทำ Benchmark เทียบผลการดำเนินงานกับบริษัทอื่นๆ ในธุรกิจเดียวกัน
    เพื่อเป็นข้อมูลให้ฝ่ายจัดการใช้ประโยชน์ในการปรับเปลี่ยนกลยุทธ์ในการดำเนินธุรกิจต่อไป

2.  ระบบการควบคุมภายใน
    ทางหน่วยงานตรวจสอบภายในของบริษัทได้สรุปผลการตรวจสอบทั้งด้าน Management &
    Operation Audit และ IT Audit รวมทั้งการติดตามประเมินผลการตรวจสอบ
    ทุกไตรมาส ซึ่งโดยภาพรวมแล้ว ระบบควบคุมภายในของบริษัทอยู่ในเกณฑ์ดี
    ไม่มีข้อบกพร่องที่เป็นนัยสำคัญ และในการดำเนินการตรวจสอบดังกล่าว
    ทางหน่วยงานตรวจสอบภายในยังได้แจกแจงถึงปัจจัยเสี่ยงในเรื่องของการควบคุม
    ติดตามและเร่งรัดหนี้,การโฆษณาและส่งเสริมการขาย,การควบคุมสินค้าและวัตถุดิบคงคลัง,การใช้งบลงทุน,กฎระเบียบของบริษัทฯ
    และการว่าจ้างบุคลากร โดยมีตัวอย่างการประเมินความเสี่ยงเป็น Check list
    ให้กับหน่วยงานผู้ปฏิบัติงานได้เช็คสอบการปฏิบัติงานเพื่อเป็นการลดหรือป้องกันความเสี่ยงตามที่ทางคณะกรรมการตรวจสอบได้เสนอแนะรวมทั้งด้าน
    IT Audit ที่ได้แนะนำเพิ่มเติมในเรื่องการเช็คสอบระบบ Back up ของ Database
    ซึ่งบริษัทต่างๆ ในเครือสามารถได้ดำเนินการตามข้อเสนอแนะดังกล่าว
    นอกจากนั้นยังได้เชิญผู้ตรวจสอบบัญชีภายนอกเข้าร่วมประชุมปรึกษาหารือถึงเรื่องการตรวจสอบบัญชีและระบบการควบคุมภายในบริษัทอีกด้วย

3.  นอกจากนี้ทางคณะกรรมการตรวจสอบได้รับทราบถึงความครบถ้วนของรายการระหว่างกันที่สำคัญๆในปีที่ผ่านมา
    ระหว่างบริษัทกับบริษัทย่อยหรือบริษัทร่วมหรือบุคคลที่มีผลประโยชน์ร่วม
    ตามที่ได้เปิดเผยไว้ในงบการเงินและแบบแสดงรายการข้อมูลประจำปีต่อตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์

จากที่ได้รายงานสรุปข้างต้นดังกล่าวแล้วนั้น
แสดงให้เห็นถึงความมุ่งมั่นอันแน่วแน่ทั้งของคณะกรรมการตรวจสอบ, ผู้สอบบัญชีภายนอก
และหน่วยงานตรวจสอบภายในในอันที่จะเสริมสร้างและพัฒนาให้บริษัทฯ
มีระบบการกำกับดูแลกิจการที่ดียิ่งๆ ขึ้นไป

(นายพิชัย วาศนาส่ง)

ประธานคณะกรรมการตรวจสอบ

บริษัท สามารถคอร์ปอเรชั่น จำกัด (มหาชน)
การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญ
อันอาจทำให้ผู้ถือหุ้นหรือผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้ารับรองความถูกต้องที่เป็นชุดเดียวกัน
ข้าพเจ้าได้มอบหมายให้นางวรพินท์ อิศราธรรม เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางวรพินท์ อิศราธรรม กำกับไว้
ข้าพเจ้าถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1.  นายเจริญรัฐ วิไลลักษณ์ กรรมการผู้มีอำนาจลงนามผูกพันบริษัท

2.  นายธวัชชัย วิไลลักษณ์ กรรมการผู้มีอำนาจลงนามผูกพันบริษัท

3.  นายศิริชัย รัศมีจันทร์ กรรมการผู้มีอำนาจลงนามผูกพันบริษัท

ชื่อ ตำแหน่ง ลายมือชื่อ

ผู้รับมอบอำนาจ นางวรพินท์ อิศราธรรม Corporate Secretary
ข้อมูลการดำรงตำแหน่งของผู้บริหารในบริษัทย่อยและบริษัทร่วม ณ วันที่ 31 ธันวาคม 2545

[TABLE]

* บริษัท อรดีคอม จำกัด ได้เปลี่ยนชื่อเป็นบริษัท คอลล์วัน จำกัด
8. โครงสร้างเงินทุน

1.  หลักทรัพย์ของบริษัท

ณ วันที่ 31 ธันวาคม 2545 บริษัทมีทุนจดทะเบียน 1,000 ล้านบาท เรียกชำระแล้ว
939,090,890 ล้านบาท แบ่งเป็นหุ้นสามัญ 939,090,890 หุ้น มูลค่าหุ้นละ 10 บาท

8.2 ผู้ถือหุ้น

  ณ วันที่ 27 ธันวาคม 2545 กลุ่มผู้ถือหุ้นของบริษัทรายใหญ่ 10 รายแรก มีดังนี้

  ----------------------------------------------- ------------- ---------
                                                  จำนวนหุ้น       ร้อยละ

  1. บริษัท วิไลลักษณ์อินเตอร์เนชั่นแนล โฮลดิ้ง จำกัด         20,983,622    22.34

  2. บริษัท เทเลคอม มาเลเซีย อินเตอร์เนชั่นแนล เบอร์ฮัด    9,726,942     10.36

  3. บริษัท ศูนย์รับฝากหลักทรัพย์ (ประเทศไทย) จำกัด        9,299,561     9.90
  เพื่อผู้ฝาก                                                       

  4. ธนาคารเครดิต ลิยอนแนส์ สำนักงานวิเทศธนกิจกรุงเทพฯ   7,402,196     7.88

  5. นายสมชาย วิโมกข์เจริญสุข                         2,582,939     2.75

  6. ธนาคาร กสิกรไทย จำกัด (มหาชน)                  2,386,143     2.54

  7. บริษัทหลักทรัพย์ ธนชาติ จำกัด                       1,853,600     1.97

  8. The Bank of New York (Nominees) Limited      1,836,114     1.96

  9. นายเจริญรัฐ วิไลลักษณ์                            1,740,865     1.85

  10.นายธวัชชัย วิไลลักษณ์                             1,740,865     1.85
  ----------------------------------------------- ------------- ---------

8.3 นโยบายการจ่ายเงินปันผล

  บริษัท สามารถคอร์ปอเรชั่น จำกัด (มหาชน)
  มีนโยบายที่จะจ่ายปันผลในแต่ละปีในอัตราประมาณไม่น้อยกว่า ร้อยละ 50
  ของกำไรสุทธิในแต่ละปี
  โดยกำหนดจ่ายปีละครั้งในช่วงเดือนพฤษภาคมส่วนการจ่ายเงินปันผลของบริษัทในเครือให้แก่บริษัท
  สามารถคอร์ปอเรชั่น จำกัด (มหาชน) จะจ่ายในอัตราประมาณร้อยละ 80
  ของกำไรสุทธิในแต่ละปี
10. การควบคุมภายใน

  (ดูรายละเอียดในเรื่อง “การกำกับดูแลกิจการ”)
ส่วนที่ 2

บริษัทที่ออกหลักทรัพย์

บริษัท สามารถคอร์ปอเรชั่น จำกัด (มหาชน)
ประกอบธุรกิจเกี่ยวกับงานด้านวิศวกรรมและระบบสื่อสารโทรคมนาคมทั้งในประเทศและต่างประเทศ
ธุรกิจอินเตอร์เน็ตและการให้ข้อมูลข่าวสาร สาระบันเทิง
รวมทั้งธุรกิจการควบคุมการจราจรทางอากาศในประเทศกัมพูชา โดยมีสำนักงานใหญ่เลขที่ 99/1
หมู่ 4 อาคารซอฟต์แวร์ปาร์ค ชั้น 35 ถนนแจ้งวัฒนะ ตำบลคลองเกลือ อำเภอปากเกร็ด
จังหวัดนนทบุรี 11120 ทะเบียนบริษัทเลขที่ บมจ. 92 โทรศัพท์ : 02-502-6000 โทรสาร :
02-502-6186 Home Page : http://www.samartcorp.com
13. ข้อมูลอื่นที่เกี่ยวข้อง

บุคคลอ้างอิง

นายทะเบียนหุ้น บริษัท ศูนย์รับฝากหลักทรัพย์ (ประเทศไทย) จำกัด

ชั้น 4, 6-7 อาคารตลาดหลักทรัพย์แห่งประเทศไทย

เลขที่ 62 ถ.รัชดาภิเษก แขวงคลองเตย

เขตคลองเตย กรุงเทพฯ 10110

โทร 02-229-2800, 02-654-5599 โทรสาร 02-359-1262-63

 ผู้สอบบัญชี นายรุทร เชาวนะกวี

ผู้สอบบัญชีรับอนุญาตทะเบียนเลขที่ 3247

บริษัท สำนักงาน เอินส์ท แอนด์ ยัง จำกัด

อาคารเลครัชดา ออฟฟิต คอมเพลกซ์ ชั้น 33 เลขที่ 193/136-137

ถ.รัชดาภิเษกตัดใหม่ กรุงเทพฯ 10110

โทร 02-264-0777 โทรสาร 02-264-0789-90





4. การวิจัยและการพัฒนา

ได้มีการจัดตั้ง บริษัท สามารถรีเสิร์ชแอนด์ดีเวลลอปเม้นท์ จำกัด ด้วยทุนจดทะเบียน 20 ล้านบาท
เพื่อประกอบธุรกิจให้บริการคิดค้นและพัฒนาทางด้านการสื่อสารโทรคมนาคม
เนื่องจากเทคโนโลยีสื่อสารโทรคมนาคมในต่างประเทศได้พัฒนาไปอย่างรวดเร็ว
บริษัทจึงพยายามเน้นการพัฒนาระบบสื่อสารโทรคมนาคมเพื่อให้ทันกับเทคโนโลยีใหม่ๆสำหรับลูกค้าของบริษัทในเครือเป็นหลัก
ในปี 2545 บริษัทได้ทำการวิจัยพัฒนาอุปกรณ์ในด้านสื่อสารโทรคมนาคมหลายผลิตภัณฑ์
โดยเน้นถึงการออกแบบเพื่อทดแทนการนำเข้าและการลดต้นทุนของการผลิตเป็นหลัก
ซึ่งมีผลิตภัณฑ์ที่วิจัยและพัฒนาประกอบด้วยอุปกรณ์ที่ใช้สำหรับควบคุมอุปกรณ์ต่างๆในห้องควบคุมรวม
(Data Switch & DSCU), อุปกรณ์ควบคุมและป้องกันแรงดันใช้ในระบบของสถานีสื่อสารทั่วไป
(AC Line Delay Switch)
อุปกรณ์รับสัญญาณดาวเทียมเพื่อบอกตำแหน่งโดยสามารถใช้กับเครื่องข่ายมือถือ (GPS&GPRS
Terminal) อุปกรณ์ควบคุมหลักสำหรับเครื่องรูดบัตรเครดิต(NAC) เสาอากาศทีวีชนิดรอบทิศทาง
(Omni Antenna) เครื่องมือวัดความเข้มสัญญาณทีวีใช้สำหรับการติดตั้งเสาอากาศทีวี (Field
Strength Meter) รวมถึงได้ทำการพัฒนาออกแบบเสาอากาศรับสัญญาณโทรทัศน์รุ่นต่างๆ
และอุปกรณ์ต่อพ่วงในระบบสื่อสารต่างๆ ตามความต้องการของลูกค้า

บริษัทได้มีการลงนามร่วมเกี่ยวกับการทำงานวิจัยและพัฒนากับมหาวิทยาลัยของรัฐและเอกชน
อาทิเช่น จุฬาลงกรณ์มหาวิทยาลัย มหาวิทยาลัยเทคโนโลยีพระจอมกล้าธนบุรี
มหาวิทยาลัยเทคโนโลยีมหานคร สถาบันเทคโนโลยีแห่งเอเชีย (AIT)
และสถาบันเทคโนโลยีพระจอมเกล้าเจ้าคุณทหารลาดกระบัง เป็นต้น
ทั้งนี้เพื่อขยายศักยภาพในการตอบสนองความต้องการของตลาดได้ทันเวลา

  ค่าใช้จ่ายสำหรับการทำวิจัยและพัฒนาดังกล่าวในช่วง 3 ปีที่ผ่านมาเป็นดังนี้

ปี 2542 จำนวนเงิน 4.2 ล้านบาท

ปี 2543 จำนวนเงิน 5.8 ล้านบาท

ปี 2544 จำนวนเงิน 5.4 ล้านบาท
6. โครงการในอนาคต

 

บริษัท สามารถ อี-เทรดดิ้ง จำกัด มีแผนการขยายศูนย์จัดจำหน่าย i-Mobile Shop จากจำนวน
70 สาขา เป็นจำนวน 100 สาขาทั่วประเทศ ภายในปี 2546 ในส่วนของบริษัท สามารถ อินโฟ
มีเดีย จำกัด จะนำเสนอข่าวสารข้อมูลที่ทันสมัยไปสู่ผู้บริโภคในรูปแบบการให้บริการข้อมูลแบบ
Interactive Content Distribution Channel (ICDC) ซึ่งเป็นการก้าวเข้าสู่ธุรกิจ Data
Communication ซึ่งเป็นธุรกิจที่ผสมผสาน Wireless Network ร่วมกับ Information
Service เข้าด้วยกัน

ในส่วนของธุรกิจต่างประเทศ หลังจากที่ประสบความสำเร็จในการให้บริการโทรศัพท์เคลื่อนที่ระบบ
GSM และการควบคุมการจราจรทางอากาศในประเทศกัมพูชา
เพื่อที่จะให้บริการแบบครบวงจรในระบบสื่อสารโทรคมนาคม (One Stop Shop Telecom
Services) ในประเทศกัมพูชา บริษัทจึงขยายธุรกิจสู่การให้บริการ Internet โดยจะให้บริการ
PC Modem Dial Up, Wireless Broadband และ Mobile Internet บนระบบ GPRS
ตลอดรวมถึงการเปิดบริการ Multimedia Messaging Service (MMS)
ซึ่งเดิมคาดว่าจะเปิดให้บริการใช้ Internet ได้ในปี 2545
แต่ขณะนี้ยังอยู่ระหว่างการเจรจาในรายละเอียดของสัญญากับหน่วยงานของรัฐซึ่งอาจเกิดความล่าช้าได้
ประกอบกับเหตุการณ์การความไม่สงบในประเทศกัมพูชาเมื่อเดือนมกราคม 2546
การบริการดังกล่าวคาดว่าจะเปิดให้บริการได้ในไตรมาสที่สี่ของปี 2546

นอกจากนี้ยังมีโครงการให้บริการ GSM Public Payphone เป็นการใช้ SIM Card และ
Calling Card กับโทรศัพท์สาธารณะ
ซึ่งจะทำให้ผู้ใช้โทรศัพท์สาธารณะสามารถส่งและรับข้อความสั้นไปยังโทรศัพท์เคลื่อนที่อื่นทั่วโลกผ่านระบบสัญญาณเชื่อมโยง
(Roaming) รวมถึงการรับข้อความเสี่ยงผ่าน Voice Mail Box และแสดงหมายเลขผู้ส่ง (SIM
Card) ที่ใช้โทรศัพท์สาธารณะซึ่งถือได้ว่าเป็นนวัตกรรมใหม่สำหรับโทรศัพท์สาธารณะ
และเป็นครั้งแรกในภูมิภาคเอเซียตะวันออกเฉียงใต้ที่ได้เริ่มให้บริการดังกล่าว
ซึ่งเดิมคาดว่าจะเริ่มให้บริการได้ในไตรมาสที่3 ปี 2545 แต่โครงการดังกล่าวต้องล่าช้าออกไป
แม้ว่าบริษัทจะได้รับอนุมัติให้ติดตั้ง GSM Public Payphone
จากกระทรวงไปรษณีย์และโทรคมนาคมของประเทศกัมพูชาแล้วก็ตาม
แต่ในการติดตั้งจำเป็นต้องได้รับการอนุมัติจากผู้ว่าราชการของแต่ละจังหวัดด้วย
ในจังหวัดนำร่องสองจังหวัดที่มีการท่องเที่ยวสูง คือ พนมเปญ และเสียมเรียบ
บริษัทยังอยู่ระหว่างการขออนุญาตติดตั้ง และมีแนวโน้มที่จะล่าช้า
ซึ่งบริษัทจะทำการเจรจาติดตั้งในจังหวัดอื่นต่อไปเพื่อเร่งเปิดให้บริการดังกล่าว
อย่างไรก็ตามผลจาก เหตุการณ์ความไม่สงบในประเทศกัมพูชาเมื่อเดือนมกราคม 2546
อาจจะทำให้โครงการนี้ต้องล่าช้าออกไป และคาดว่าน่าจะเปิดให้บริการได้ภายในปี 2546
รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบ (Audit Committee)
เป็นเครื่องมือหรือกลไกที่สำคัญอย่างหนึ่งของกิจการที่ทำให้มีระบบการกำกับดูแลกิจการที่ดี (Good
Corporate Governance) เพื่อเสริมสร้างการดำเนินงานให้มีประสิทธิภาพยิ่งขึ้น
และบรรลุวัตถุประสงค์ที่วางไว้ ตลอดจนก่อให้เกิดความโปร่งใส ชัดเจน เชื่อถือได้และเป็นธรรม
อันจะสร้างความเชื่อมั่นทั้งแก่ผู้ถือหุ้น,เจ้าหนี้,พนักงาน ตลอดจนผู้มีส่วนเกี่ยวข้องทั่วไป
(Concerned parties in general) สำหรับในรอบปีที่ผ่านมา
คณะกรรมการตรวจสอบได้จัดให้มีการประชุม เพื่อพิจารณาในเรื่องต่างๆ ซึ่งพอสรุปสาระสำคัญได้
ดังนี้

1.  สอบทานรายงานทางการเงินของบริษัททุกไตรมาส
    โดยจัดให้มีการวิเคราะห์สรุปถึงแนวโน้มของการเปลี่ยนแปลงในแง่มุมต่างๆของแต่ละธุรกิจ
    ทั้งนี้เพื่อเป็นข้อมูลให้ฝ่ายจัดการใช้ประโยชน์ในการปรับเปลี่ยนกลยุทธ์ในการดำเนินธุรกิจต่อไป

2.  สอบทานการควบคุมภายในและการปฏิบัติงานของหน่วยงานตรวจสอบภายใน
    โดยจัดให้มีการสรุปผลการตรวจสอบทั้งด้าน Management & Operation Audit และ IT
    Audit รวมทั้งการติดตามผลการตรวจทุกไตรมาส
    ซึ่งโดยภาพรวมแล้วระบบควบคุมภายในของบริษัทอยู่ในเกณฑ์ดี ไม่มีข้อบกพร่องที่เป็นนัยสำคัญ
    และยังได้มีการพัฒนางานตรวจสอบภายในโดยใช้ Risk Assessment Audit Approach
    เป็นเครื่องมือหนึ่งในการวางแผนงานตรวจสอบเพื่อให้มีประสิทธิภาพยิ่งขึ้น
    อีกทั้งทางคณะกรรมการตรวจสอบยังได้มอบหมายให้ทางหน่วยงานตรวจสอบภายในย้ำเตือนให้มีการปฏิบัติตามกฎหมายและข้อกำหนดของตลาดหลักทรัพย์
    (SET : The Stock Exchange of Thailand)
    และคณะกรรมการกำกับหลักทรัพย์และตลาดหลักทรัพย์หรือ ก.ล.ต. (SEC : The
    Securities and Exchange Commission)
    ตลอดจนกฎระเบียบ/วิธีปฏิบัติ/นโยบายของบริษัทโดยเคร่งครัด เพื่อการควบคุมภายในที่ดี
    นอกจากนั้นยังได้เชิญผู้ตรวจสอบบัญชีภายนอกเข้าร่วมประชุมปรึกษาหารือถึงการตรวจสอบบัญชีในเรื่องวัตถุประสงค์
    ขอบเขต แผนงานตรวจสอบ และปัญหา/อุปสรรคต่างๆ
    รวมทั้งระบบการควบคุมภายในของบริษัทอีกด้วย

3.  คณะกรรมการตรวจสอบได้รับทราบถึงความครบถ้วนของรายการระหว่างกันกับบริษัทย่อย
    หรือบริษัทร่วมหรือบุคคลที่มีผลประโยชน์ที่สำคัญๆ
    ตามที่ได้เปิดเผยไว้ในงบการเงินประจำปีของบริษัท

จากผลสรุปดังกล่าวข้างต้น
สะท้อนถึงบทบาทหน้าที่ของคณะกรรมการตรวจสอบที่มุ่งมั่นให้บริษัทบรรลุวัตถุประสงค์ที่วางไว้และมีระบบการจัดการอย่างมืออาชีพ
และคณะกรรมการตรวจสอบก็จะเสริมสร้างและพัฒนาให้บริษัทมีระบบการกำกับดูแลกิจการที่ดียิ่งๆ
ขึ้นสืบเนื่องต่อไป

  (นายพิชัย วาศนาส่ง)

  ประธานคณะกรรมการตรวจสอบ

  บริษัท สามารถคอร์ปอเรชั่น จำกัด (มหาชน)
2. ลักษณะการประกอบธุรกิจ

บริษัท สามารถคอร์ปอเรชั่น จำกัด (มหาชน) ก่อตั้งขึ้นเมื่อวันที่ 7 มีนาคม 2532 ภายใต้ชื่อเดิม
คือ บริษัท สามารถคอมเทค จำกัด โดยกลุ่มวิไลลักษณ์ ด้วยทุนจดทะเบียนเริ่มแรก 5 ล้านบาท
เพื่อดำเนินธุรกิจเกี่ยวกับงานทางด้านออกแบบและติดตั้งระบบสื่อสารโทรคมนาคม ต่อมาปี 2535
จึงได้เปลี่ยนชื่อมาเป็น “บริษัท สามารถคอร์ปอเรชั่น จำกัด” และแปรสภาพเป็นบริษัทมหาชนในปี
2536
และได้ขยายธุรกิจสื่อสารโทรคมนาคมเข้าไปในประเทศกัมพูชาโดยให้บริการระบบโทรศัพท์เคลื่อนที่
GSM 900 MHz ในประเทศกัมพูชา
รวมทั้งได้ทำการขยายธุรกิจสู่ธุรกิจอินเตอร์เน็ตเพื่อให้บริการเครือข่ายข่าวสารข้อมูลและสื่อโฆษณาผ่านเครือข่ายอินเตอร์เน็ต
ได้มีการหา พันธมิตรทางธุรกิจโดยดำเนินการร่วมกับบมจ. ทศท คอร์ปอเรชั่น
ในการให้บริการข้อมูลด้วยเสียงทางโทรศัพท์ (Audiotext) ผ่าน โครงข่ายโทรศัพท์ของบมจ.
ทศท คอร์ปอเรชั่น
ร่วมทุนกับการสื่อสารแห่งประเทศไทยในการดำเนินธุรกิจซื้อขายสินค้าผ่านระบบพาณิชย์อิเล็คทรอนิคส์แบบครบวงจร
นอกจากนั้นบริษัทยังเป็นพันธมิตรทางการค้ากับประเทศมาเลเซีย
โดยจำหน่ายเงินลงทุนของบริษัทให้กับบริษัทเทเลคอมมาเลเซีย อินเตอร์เนชั่นแนล จำกัดด้วย
นอกจากนี้ในปี 2544 บริษัทได้ขยายขอบเขตการลงทุนในประเทศกัมพูชา
โดยได้รับสัมปทานในการวางระบบและพัฒนาระบบการสื่อสารและควบคุมการจราจรทางอากาศ
ซึ่งรวมถึงสิทธิในการให้บริการด้านการควบคุมจราจรทางอากาศเหนือน่านฟ้าประเทศกัมพูชา
เป็นเวลา 22 ปี แต่เพียงผู้เดียว

2.1 ภาพรวมการประกอบธุรกิจของบริษัท บริษัทย่อยและบริษัทร่วม

  กลุ่มบริษัท สามารถคอร์ปอเรชั่น จำกัด (มหาชน)
  เป็นบริษัทใหญ่ดำเนินธุรกิจเกี่ยวกับระบบการสื่อสาร
  โทรคมนาคมและเป็นบริษัทร่วมทุนในบริษัทย่อยและบริษัทร่วมที่จัดตั้งขึ้นใหม่เพื่อให้เป็นผู้ดำเนินการโครงการสัมปทานที่ประมูลได้
  หรือดำเนินธุรกิจที่เกี่ยวข้องโดยมีนโยบายที่จะเข้าไปมีส่วนร่วมในการบริหารกิจการนั้นๆ
  อย่างใกล้ชิด ทั้งนี้บริษัทมีทุนจดทะเบียน ชำระแล้ว 939,090,890 บาท
  และมีโครงสร้างการถือหุ้นในบริษัทย่อยและบริษัทร่วม ณ วันที่ 31 ธันวาคม 2545 ดังนี้
9. การควบคุมภายใน

  (ดูรายละเอียดในหัวข้อ “5.7 ระบบการควบคุมและการตรวจสอบภายใน” หน้า 78)
ส่วนที่ 1

บริษัทที่ออกหลักทรัพย์

บริษัท สามารถคอร์ปอเรชั่น จำกัด (มหาชน) ก่อตั้งขึ้นเมื่อวันที่ 7 มีนาคม 2532 ภายใต้ชื่อเดิม
คือ บริษัท สามารถคอมเทค จำกัด โดยกลุ่มวิไลลักษณ์ ด้วยทุนจดทะเบียนเริ่มแรก 5 ล้านบาท
เพื่อดำเนินธุรกิจเกี่ยวกับการออกแบบและติดตั้งระบบสื่อสารโทรคมนาคม
บริษัทได้จดทะเบียนแปรสภาพเป็นบริษัทมหาชนและเข้าจดทะเบียนในตลาดหลักทรัพย์แห่งประเทศไทยตั้งแต่
ปี 2536

1. ข้อมูลทั่วไป

1.1 ข้อมูลทั่วไปของบริษัท

  ชื่อบริษัทที่ออกหลักทรัพย์ : บริษัท สามารถคอร์ปอเรชั่น จำกัด (มหาชน)

  สถานที่ตั้งสำนักงานใหญ่ : เลขที่ 99/1 หมู่ 4 ชั้น 35 อาคารซอฟต์แวร์ปาร์ค ถนนแจ้งวัฒนะ
  ตำบล คลองเกลือ อำเภอปากเกร็ด จังหวัดนนทบุรี 11120

ประเภทธุรกิจ : ประกอบธุรกิจเกี่ยวกับระบบการสื่อสารโทรคมนาคม ทั้งในประเทศและ
ต่างประเทศ ธุรกิจให้บริการด้านระบบสารสนเทศผ่านโครงข่ายสื่อสาร โทรคมนาคมต่างๆ
ครบวงจรแบบบูรณาการ ธุรกิจด้านการจำหน่าย โทรศัพท์เคลื่อนที่ และสื่ออินเตอร์แอ็คทีฟต่างๆ
ธุรกิจให้บริการลูกค้า สัมพันธ์และศูนย์ข้อมูลข่าวสารแบบครบวงจร ธุรกิจการควบคุมการจราจร
ทางอากาศ0ในประเทศกัมพูชา รวมทั้งธุรกิจพลังงาน (ผลิตกระแสไฟฟ้า) และสาธารณูปโภค
(บริหารจัดการขยะ)

  เลขทะเบียนบริษัท : 0107536000188

โฮมเพจ : http://www.samartcorp.com

  โทรศัพท์ : 0-2502-6000, 0-2975-5777

  โทรสาร : 0-2502-6186

ทุนจดทะเบียน : 1,006,601,830 บาท

  จำนวนหุ้นที่จำหน่ายได้ทั้งหมด : 980,306,410 หุ้น

  มูลค่าที่ตราไว้ต่อหุ้น : หุ้นละ 1 บาท

2.  นิติบุคคลที่บริษัทถือหุ้นตั้งแต่ร้อยละ 10 ขึ้นไป

  รายละเอียดสามารถดูได้จากข้อมูลทั่วไปของบริษัทย่อยและร่วม หน้า 11

3.  ข้อมูลทั่วไปของบุคคลอ้างอิง

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด : บริษัท
ศูนย์รับฝากหลักทรัพย์ (ประเทศไทย) จำกัด

  ที่ตั้งสำนักงาน : อาคารสถาบันวิทยาการตลาดทุน ตลาดหลักทรัพย์แห่งประเทศไทย

  2/7 หมู่ที่ 4 (โครงการนอร์ธปาร์ค) ถนนวิภาวดีรังสิต กม.27

  แขวงทุ่งสองห้อง เขตหลักสี่ กรุงเทพฯ 10210

  โทรศัพท์ : 0-2596-9000 ต่อ 9304 สายตรง 0-2596-9304

  โทรสาร : 0-2832-4994 ถึง 4996

ผู้สอบบัญชี : นางสายฝน อินทร์แก้ว

  ผู้สอบบัญชีรับอนุญาตทะเบียนเลขที่ 4434

  ที่ตั้งสำนักงาน : บริษัท สำนักงาน เอินส์ท แอนด์ ยัง จำกัด

  เลขที่ 193/136-137 อาคารเลครัชดา ออฟฟิต คอมเพลกซ์

  ชั้น 33 ถนนรัชดาภิเษกตัดใหม่ กรุงเทพฯ 10110

  โทรศัพท์ : 0-2264-0777, 0-2661-9190

  โทรสาร : 0-2264-0789-90, 0-2661-9192